text:  Valget er skudt i gang
  25 maj 2014 kl. 09.26
  Der blev ringet med klokken og kort efter, stod vælgerne i kø i Kolding for at få lov at stemme. På landsplan har flere allerede stemt end ved samme tidspunkt ved sidste valg.
  Indtil videre har flere vælgere valgt stemmeboksen frem for sofaen. En time efter valglokalerne åbnede, havde 8,27 procent af danskerne stemt til valget til Europaparlamentet. Ved valget i 2009 var det 7,52 procent.
  De morgenfriske vælgere ved stemmeboksene ser det som en selvfølge, at man stemmer.
  - Det er en pligt, man har. Når man er i et demokrati som det danske, så mener jeg, at det er en selvfølge, at man stemmer, siger Jørgen Juhl fra Kolding
  - Jeg synes ikke, man har lov at brokke sig over, hvad der sker politisk, når de sidder på sofaen, og ikke er henne og tage et aktivt valg, siger Tina Jensen.
  Politikerne fra vores område har været aktive på Twitter for at få folk til at stemme. Ved det forrige valg var stemmeprocenten 59,5 procent.
  Stod i kø ved valgstedet i Gråsten et kvarter - dejligt med så stort fremmøde :-) #dkpol #eupol #patentdomstol
  
  Spændt stemning på IBC Kolding. Demokratiets festdag! #EP2014 #dkpol #koldingpol #tvsyd pic.twitter.com/x9Qq2dLlbv
  
  X ved @AndersVistisen. Og X ved nej. Borgerpligten klaret. God valgdag - husk at få stemt! #ep14dk #eupol #EP2014
  
  Har netop hængt denne opfordring op i min opgang. Gælder også jer :-) #ep14dk pic.twitter.com/QzAoRRI5xK
  
  